Bosnijos ir Hercegovinos federacijos kantonų futbolo lygos
Bosnijos ir Hercegovinos federacijos kantonų lygos (bosn. Kantonalna nogometna liga Federacije Bosne i Hercegovine) – Bosnijos ir Hercegovinos futbolo 4-osios pakopos pirmenybės, vykstančios kantonų lygmenyje. Lygose varžosi Bosnijos ir Hercegovinos federacijos kroatų ir musulmonų komandos, geriausios sezono ekipos patenka į II lygos zonas. Kai kuriuose kantonuose varžybos vyksta ne viename, bet 2–3 lygmenyse, kurie atitinka 4–6 pakopas visos šalies sistemoje.